เพิ่งผ่าคลอดลูกโดยการบล็อคหลัง เมื่อวันที่ 30 ก.ย.ที่ผ่านมา และเกิดชาปลายนิ้วทั้งสองข้างเมื่อช่วงปลายเดือน ต.ค.จนบางทีรู้สึกปวดร้าวไปทั้งแขนและไม่สามารถขยับแขนได้ เลยอยากทราบว่าเป็นผลจากการบล็อคหลังหรือว่าเป็นเพราะอะไร จึงรบกวนปรึกษาคุณค่ะ และจะมีวิธีป้องกันหรือรักษาอย่างไรบ้างคะ ขอบล่วงหน้าสำหรับคำตอบค่ะ
สวัสดีค่ะคุุณ หากบล็อคหลังหรือก็คือการฉีดยาชาเข้าที่บริเวณกระดูกไขสันหลังโดยตรงมาตั้งแต่ปลายเดือนกย.ไม่น่าจะมีผลของยามาจนถึงปัจจุบันค่ะอาการชาปลายนิ้วและปวดแขนดังกล่าวมา อาจเกิดจาก-ปลายเส้นประสาทอักเสบ เช่นการนั่งกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง-โรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น-การบาดเจ็บ โดยเส้นประสาทอาจเกิดความเสียหายจากอาการบาดเจ็บต่าง ๆ เช่น กระดูกทับเส้น นรองกระดูกเคลื่อน-การได้รับสารพิษ เช่นการได้รับหรือสัมผัสโลหะหนักจำพวกแทลเลียม ตะกั่ว ปรอท สารหนู หรือสารเคมีชนิดต่าง ๆ ทั้งจากสิ่งแวดล้อมและโรงงานอุตสาหกรรมในเบื้องต้นแนะนำสังเกตอาการ และหลีกเลี่ยงการทำท่าที่กดทับบริเวณมือและนิ้ว ออกกำลังกายสม่ำเสมอและควรทำการยืดเหยียดกล้ามเนื้อเป็นประจำ หากตอนนี้ชามาก อาจลดการกดทับหรือการเกร็งกล้ามเนื้อมากๆระหว่างการออกกำลังกายไปก่อนหากยังมีอาการชาเป็นเรื้อรัง ชามากขึ้นเรื่อยๆ หรือมีกล้ามเนื้ออ่อนแรงร่วมด้วย ควรพบแพทย์เพื่อตรวจเพิ่มเติม